
ส่วนที่  1  บทนำ
1  บทนำ

ตามระเบียบกระทรวงมหาดไทยว่าด้วยกรจัดทำแผนพัฒนาขององค์กรปกครองส่วนท้องถิ่น พ.ศ.254  ได้กำหนดให้องค์กรปกครองส่วนท้องถิ่น “แผนการดำเนินงาน” หมายความว่า แผนการดำเนินงานขององค์กรปกครองส่วนท้องถิ่นที่แสดงถึงรายละเอียดแผนงาน โครงการพัฒนากิจรรมที่ดำเนินการจริงทั้งหมดในพื้นที่องค์กรปกครองส่วนท้องถิ่นประจำปีงบประมาณนั้น  โดยแผนการดำเนินงานให้จัดทำให้แล้วเสร็จภายในเดือนธันวาคมของปีงบประมาณรั้น หรือภายในสามสิบวันนับแต่วันที่ตั้งงบประมาณดำเนินการหรือได้รับแจ้งแผนงาน/โครงการจากหน่วยราชกรส่วนกลาง ส่วนภูมิภาค รัฐวิสาหกิจ หรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น  

การจัดทำแผนการดำเนินงานของเทศบาลตำบลแหลมสัก ประจำปีงบประมาณ 25๖๐ เป็นเอกสารที่จัดทำขึ้นตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 หมวด 5 ข้อ 26 และ 27  มีลักษณะรายละเอียดแผนงาน/โครงการพัฒนา  และกิจกรรมที่ดำเนินการจริงทั้งหมดในพื้นที่เขตเทศบาล  ประจำปีงบประมาณ 25๖๐  
2  วัตถุประสงค์ของแผนการดำเนินงาน
        
การจัดทำแผนการดำเนินงานของเทศบาลตำบลแหลมสัก มีจุดมุ่งหมายเพื่อแสดงถึงรายละเอียดของแผนงาน/โครงการพัฒนา และกิจกรรมการพัฒนาที่ดำเนินการจริงทั้งหมดในพื้นที่ของเทศบาล ประจำปีงบประมาณ 25๖๐ เพื่อให้แนวทางในการดำเนินงานในปีงบประมาณของเทศบาลมีความชัดเจนในการปฏิบัติมากขึ้น  แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่น  เพื่อควบคุมการดำเนินงานให้เป็นไปอย่างเหมาะสมและมีประสิทธิภาพ ซึ่งการจัดแผนการดำเนินงานของเทศบาลตำบลแหลมสัก  มีวัตถุประสงค์  ดังนี้

๒.๑ เพื่อการปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 

๒.๒ เพื่อเป็นการแปลงแผนงาน/โครงการพัฒนาในแผนพัฒนาสามปี ที่ได้รับการจัดสรรงบประมาณไปสู่การปฏิบัติจริง ทราบถึงเป้าหมาย รายละเอียด กิจกรรม งบประมาณที่ใช้ดำเนินการที่ชัดเจน

๒.๓ เพื่อแสดงรายละเอียดแผนงาน/โครงการพัฒนา และกิจกรรมที่ดำเนินการจริงทั้งหมดในพื้นที่เขตเทศบาลตำบลแหลมสัก ประจำปีงบประมาณ พ.ศ.25๖๐

๒.๔ เพื่อควบคุมและตรวจสอบการดำเนินงานการตามแผนงาน/โครงการ ให้เป็นไปอย่างเหมาะสม และมีประสิทธิภาพ เป็นประโยชน์ในการแก้ไขปัญหาความเดือดร้อนของประชาชนและพัฒนาท้องถิ่น 

๒.๕ เพื่อใช้เป็นเครื่องมือในการติดตาม และประเมินผลแผนงาน/โครงการพัฒนา แสดงถึงกิจกรรมที่เกิดขึ้นจริง และสามารถรวบรวมข้อมูลเพื่อใช้ในการประกอบการพิจารณาจัดทำแผนพัฒนาท้องถิ่นและข้อบัญญัติงบประมาณรายจ่ายประจำปี และเพิ่มเติมต่อไป
๓.  ขั้นตอนการจัดทำแผนการดำเนินงาน

ตามระเบียบกระทรวงมหาดไทยว่าด้วย การจัดทำแผนพัฒนาขององค์ปกครองส่วนท้องถิ่น พ.ศ. 2548 หมวด ๔ ข้อ 26 และ ๒๗  กำหนดให้องค์กรปกครองส่วนท้องถิ่นจัดทำแผนการดำเนินงานโดยมีขั้นตอนดังต่อไปนี้


(1) คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่นๆ ที่ดำเนินการในพื้นที่ขององค์กรปกครองส่วนท้องถิ่นแล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

(2)  คณะกรรมการพัฒนาท้องถิ่นพิจารณาร่างแผนการดำเนินงานแล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ  เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน 

และระเบียบกระทรวงมหาดไทยว่าด้วย การจัดทำแผนพัฒนาขององค์ปกครองส่วนท้องถิ่น พ.ศ. 2548 หมวด ๔ ข้อ ๒๗  แผนการดำเนินงานให้จัดทำเสร็จภายในเดือนธันวาคมของปีงบประมาณนั้นหรือภายในสามสิบวันนับตั้งแต่วันที่ตั้งงบประมาณดำเนินการหรือได้รับแจ้งแผนงาน/โครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่นๆที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น  การขยายเวลาการจัดทำและแก้ไขแผนการดำเนินงานเป็นอำนาจของผู้บริหารท้องถิ่น
4  ประโยชน์ของแผนการดำเนินงาน


๔.๑ แผนการดำเนินงานประจำปีทำให้ผู้บริหาร ผู้ปฏิบัติงาน และประชาชนทั่วไปทราบถึงกิจกรรมวิธีการดำเนินงานในการพัฒนาท้องถิ่น และการใช้ทรัพยากรในการบริหารงานในปีงบประมาณ พ.ศ.25๖๐ ได้อย่างชัดเจน

๔.๒ แผนการดำเนินงานประจำปี ทำให้ผู้มีหน้าที่รับผิดชอบในการนำแผนพัฒนาไปปฏิบัติ และผู้มีหน้าที่กำกับดูแล สามารถนำแผนพัฒนาไปปฏิบัติ และตรวจสอบโครงการได้อย่างสะดวกและเป็นระบบมากขึ้น

๔.๓ แสดงรายละเอียดแผนงาน/โครงการพัฒนา และกิจกรรมที่ดำเนินการจริงทั้งหมดในพื้นที่เขตเทศบาลตำบลแหลมสัก ประจำปีงบประมาณ พ.ศ.25๖๐

๔.๔ ทำให้สามารถควบคุมและตรวจสอบการดำเนินงานการตามแผนงาน/โครงการ ให้เป็นไปอย่างเหมาะสม และมีประสิทธิภาพ เป็นประโยชน์ในการแก้ไขปัญหาความเดือดร้อนของประชาชนและพัฒนาท้องถิ่น 

๔.๕ สามารถใช้เป็นเครื่องมือในการติดตาม และประเมินผลแผนงาน/โครงการพัฒนา แสดงถึงกิจกรรมที่เกิดขึ้นจริง และสามารถรวบรวมข้อมูลเพื่อใช้ในการประกอบการพิจารณาจัดทำแผนพัฒนาท้องถิ่นและข้อบัญญัติงบประมาณรายจ่ายประจำปี และเพิ่มเติมต่อไป  รวมทั้งสามารถนำข้อมูลที่ได้รับไปรายงานให้ผู้บริหารรับทราบถึงความก้าวหน้า รวมทั้งปัญหา และอุปสรรคในการดำเนินงาน ต่อไป
